2013.gada 10.septembrī Noteikumi Nr. 767

Rīgā (prot. Nr. 48 54.§)

**Grozījumi Ministru kabineta 2005.gada 2.augusta noteikumos Nr.582**

**"Mutes un nagu sērgas likvidēšanas un draudu novēršanas kārtība"**

Izdoti saskaņā ar

Veterinārmedicīnas likuma

26.panta pirmo daļu un

27.panta trešo daļu

Izdarīt Ministru kabineta 2005.gada 2.augusta noteikumos Nr.582 "Mutes un nagu sērgas likvidēšanas un draudu novēršanas kārtība" (Latvijas Vēstnesis, 2005, 129.nr.; 2006, 71.nr.; 2008, 92.nr.; 2009, 145.nr.; 2010, 160.nr.) šādus grozījumus:

1. Izteikt 2.12.apakšpunktu šādā redakcijā:

"2.12. **pārstrāde** – dzīvnieku izcelsmes blakusproduktu pārstrādes process, kas notiek atbilstoši Eiropas Parlamenta un Padomes 2009.gada 21.oktobra Regulai (EK) Nr.1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr.1774/2002 (turpmāk – Regula Nr.1069/2009), un Eiropas Komisijas 2011.gada 25.februāra Regulai (EK)Nr.142/2011, ar kuru īsteno Eiropas Parlamenta un Padomes Regulu (EK) Nr.1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai (turpmāk – Regula Nr.142/2011), lai novērstu slimības ierosinātāja izplatīšanās iespēju;".

2. Papildināt noteikumus ar 3.1 punktu šādā redakcijā:

"3.1 Ja uzņēmīgo savvaļas dzīvnieku populācijā konstatē slimības uzliesmojumu vai slimības gadījumu, valsts galvenais pārtikas un veterinārais inspektors par to informē Zemkopības ministriju. Ja slimības uzliesmojums vai slimības gadījums uzņēmīgo savvaļas dzīvnieku populācijā ir tuvu valsts robežai un karantīnas zona aptver divu vai vairāku valstu teritoriju, dienests sadarbojas ar kaimiņvalsts infekcijas slimību uzraudzības kompetento iestādi un vienojas par veicamajiem pasākumiem."

3. Papildināt I nodaļu ar 5.1 un 5.2punktu šādā redakcijā:

"5.1 Mutes un nagu sērgas uzliesmojuma vai slimības gadījumā dzīvnieku izcelsmes blakusproduktus:

5.11. pārstrādā, ievērojot Regulas Nr.1069/2009 nosacījumus un Regulā Nr.142/2011 noteiktās pārstrādes metodes un nosacījumus, lai novērstu slimības ierosinātāja izplatīšanās iespēju;

5.12. sadedzina atbilstoši Regulas Nr.142/2011 VI pielikuma III nodaļas 1.iedaļas prasībām ar Valsts vides dienestu saskaņotā vietā, ievērojot vides aizsardzības nosacījumus;

5.13. aprok dienesta reģistrētā kapsētā atbilstoši normatīvajiem aktiem par dzīvnieku kapsētu iekārtošanas, reģistrācijas, uzturēšanas, darbības izbeigšanas un likvidēšanas kārtību un aizsargjoslu noteikšanas metodiku ap dzīvnieku kapsētām.

5.2 Liellopu, aitu, kazu izcelsmes blakusprodukti, kas saskaņā ar normatīvajiem aktiem par dzīvnieku izcelsmes blakusproduktu apriti ir specifiskā riska materiāls, pieder pie pirmās kategorijas materiāla. Liellopu, aitu, kazu izcelsmes blakusprodukti, kas saskaņā ar normatīvajiem aktiem par dzīvnieku izcelsmes blakusproduktu apriti nav specifiskā riska materiāls, kā arī cūku, aitu, kazu un citu uzņēmīgo dzīvnieku izcelsmes blakusprodukti ir otrās kategorijas materiāls."

4. Izteikt 42.3. un 42.4.apakšpunktu šādā redakcijā:

"42.3. kontrolē un uzrauga, lai uzņēmīgo dzīvnieku līķi tiek pārstrādāti vai iznīcināti saskaņā ar normatīvajiem aktiem, kas regulē dzīvnieku izcelsmes blakusproduktu apriti;

42.4. kontrolē un uzrauga, lai visi produkti (piens, piena produkti, gaļa, gaļas produkti, liemeņi, jēlāda, āda, vilna, sperma, embriji, olšūnas, virca, mēsli, pakaiši, kā arī dzīvnieku barība) tiek izolēti līdz atzīšanai par nepiesārņotiem vai pārstrādāšanai saskaņā ar normatīvajiem aktiem, kas regulē dzīvnieku izcelsmes blakusproduktu apriti;".

5. Izteikt 56.4.apakšpunktu šādā redakcijā:

"56.4. kūtsmēslus vai vircu dezinficē, apstrādājot tos saskaņā ar normatīvajiem aktiem, kas regulē dzīvnieku izcelsmes blakusproduktu apriti;".

6. Izteikt 95.1.apakšpunktu šādā redakcijā:

"95.1. kūtsmēsli vai virca ar dienesta amatpersonas atļauju tiek nogādāta apstrādei uz dzīvnieku izcelsmes blakusproduktu pārstrādes uzņēmumu saskaņā ar normatīvajiem aktiem, kas regulē dzīvnieku izcelsmes blakusproduktu apriti;".

7. Izteikt 229.1.3., 229.1.4. un 229.1.5.apakšpunktu šādā redakcijā:

"229.1.3. ja nogalināto dzīvnieku līķi tiek vesti uz dzīvnieku izcelsmes blakusproduktu pārstrādes uzņēmumu, izmanto noslēdzamus, ūdeni un taukus necaurlaidīgus, dezinficējamus konteinerus;

229.1.4. pēc nogalināto dzīvnieku līķu aizvešanas uz dzīvnieku izcelsmes blakusproduktu pārstrādes uzņēmumu visas novietnes daļas un piesārņoto teritoriju dezinficē;

229.1.5. visus audus un asinis, kas vidē nokļuvušas nogalināšanas vai pēcnā­ves patologanatomiskās izmeklēšanas laikā, savāc un pārstrādā kopā ar nogalināto dzīvnieku līķiem saskaņā ar normatīvajiem aktiem, kas regulē dzīvnieku izcelsmes blakusproduktu apriti;".

 8. Papildināt noteikumus ar 234.1 punktu šādā redakcijā:

 "234.1 Pēc slimības gadījuma konstatēšanas uzņēmīgo savvaļas dzīvnieku populācijā valsts galvenais pārtikas un veterinārais inspektors, ievērojot ekspertu grupas sniegto informāciju par savvaļas dzīvnieku migrāciju, kā arī klimatisko un ģeogrāfisko apstākļu īpatnības, slimības izplatīšanās iespējamību un apdraudējumus, saskaņā ar šo noteikumu [247.2.apakšpunktā](http://www.likumi.lv/doc.php?id=114521#p247) minētajām prasībām nosaka inficēto teritoriju."

 9. Svītrot 235.1.apakšpunktu.

10. Izteikt 3.pielikumu šādā redakcijā:

"3.pielikums
Ministru kabineta
2005.gada 2.augusta

noteikumiem Nr.582

**Dzīvnieku izcelsmes produktu apstrāde**

|  |  |  |
| --- | --- | --- |
| Nr.p.k. | Dzīvnieku izcelsmes produkta nosaukums | Dzīvnieku izcelsmes produkta apstrādes veids |
| 1. | Uzņēmīgo dzīvnieku ādas un jēlādas | saskaņā ar Regulas Nr.142/2011 XIII pielikuma V nodaļas prasībām |
| 2. | Aitas vilna, atgremotāju mati un cūku sari | saskaņā ar Regulas Nr.142/2011 XIII pielikuma VII nodaļas prasībām |
| 3. | Citi produkti, kas iegūti no uzņēmīgajiem dzīvniekiem | termiska apstrāde hermētiski noslēgtā traukā, ja F0 vērtība ir 3,00 vai vairāk |
| termiska apstrāde, kuras laikā produkta iekšējā temperatūra vismaz 60 minūtes ir ne mazāka par 70 °C |
| 4. | Uzņēmīgo dzīvnieku asinis un no tām iegūtie produkti, ko izmanto tehniskos nolūkos (tai skaitā farmaceitiski līdzekļi, produkti *in vitro* diagnostikai un laboratorijas reaģenti) | saskaņā ar Regulas Nr.142/2011 X pielikuma II nodaļas 2.iedaļas prasībām |
| 5. | Kausēti cūku tauki un citu uzņēmīgo dzīvnieku kausēti tauki | saskaņā ar Regulas Nr.142/2011 XIII pielikuma X nodaļas prasībām |
| 6. | Mājas/istabas dzīvnieku barība un košļājamās suņu rotaļlietas | saskaņā ar Regulas Nr.142/2011 XIII pielikuma II nodaļas prasībām |
| 7. | Nagaiņu medību trofejas | saskaņā ar Regulas Nr.142/2011 XIII pielikuma VI nodaļas prasībām |
| 8. | Uzņēmīgo dzīvnieku zarnas | pēc mazgāšanas un tīrīšanas 30 dienas sāla nātrija hlorīdā |
| pēc mazgāšanas un tīrīšanas blanšē vai kaltē, pēc apstrādes aizsargā no atkārtotas inficēšanās" |

Ministru prezidents Valdis Dombrovskis

Zemkopības ministra vietā –

veselības ministre Ingrīda Circene